Document ID: 32004R1273

KOMISIJAS REGULA (EK) Nr. 1273/2004
(2004. gada 12. jūlijs),
ar ko atliek galīgo datumu dažu laukaugu sējai dažās vietās Kopienā 2004./2005. tirdzniecības gadā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1251/1999, ar ko izveido atbalsta sistēmu dažu laukaugu audzētājiem (1), un jo īpaši tās 9. pantu,
tā kā:
(1)
Regulas (EK) Nr. 1251/1999 8. panta 2. punktā noteikts, ka platībatkarīgā maksājuma saņemšanai ražotājiem sēklu jābūt iesējušiem ne vēlāk kā 31. maijā pirms attiecīgās ražas.
(2)
Sakarā ar īpašajiem laika apstākļiem šajā gadā attiecībā uz dažiem laukaugiem Itālijā un Spānijā, un dažos Somijas, Francijas, Portugāles un Zviedrijas reģionos nebūs iespējams ievērot sējas termiņus.
(3)
Šajos apstākļos ir jāatliek galīgais datums dažu laukaugu sējai 2004./2005. tirdzniecības gadam.
(4)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Pielikumā norādīti laukaugi un reģioni, un galīgie sējas datumi attiecībā uz 2004./2005. tirdzniecības gadu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro platībatkarīgajiem maksājumiem par 2004./2005. tirdzniecības gadu.
Šī regula uzliek saistības kopumā un ir piemērojama visās dalībvalstīs.
Briselē, 2004. gada 12. jūlijā

Labels: 5
6